Na temelju članka 107. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 07/17, 68/18, 98/19, 64/20 i 156/23) ravnateljica Osnovne škole Dvor, Ante Brune Bušića 5, Dvor, raspisuje

**N A T J E Č A J**

**za popunu radnog mjesta**

- **voditelj/ica računovodstva u školi I** – 1 izvršitelj/ica

- puno radno vrijeme – 40 sati tjednog radnog vremena

- neodređeno vrijeme

*Uvjeti:*

Kandidati moraju ispunjavati uvjete sukladno članku 105. i 106. Zakonu o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 07/17, 68/18, 98/19, 64/20 i 156/23) te opće uvjete za zasnivanje radnog odnosa sukladno općim propisima o radu.

Uvjeti za obavljanje poslova voditelja računovodstva u školi su završen diplomski sveučilišni studij ekonomije odnosno specijalistički diplomski stručni studij ekonomije odnosno preddiplomski sveučilišni studij ekonomije ili preddiplomski stručni studij ekonomije odnosno viša ili visoka stručna sprema ekonomske struke stečena prema ranijim propisima.

*Opis poslova:*

Voditelj računovodstva u školi obavlja poslove voditelja računovodstva te ostale poslove sukladno odredbama Pravilnika o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi ( NN br. 40/14) i Godišnjem planu i programu rada školske ustanove.

Uz pisanu i vlastoručno potpisanu prijavu na natječaj kandidati su dužni priložiti:

- životopis  
- diploma odnosno dokaz o stečenoj stručnoj spremi

- dokaz o državljanstvu   
- elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od dana raspisivanja natječaja)  
- uvjerenje nadležnog suda da kandidat nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja)

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanja ugovora o radu.

Kandidat koji se poziva na pravo prednosti prilikom zapošljavanja u skladu s člankom 102. stavcima 1. - 3. Zakona o hrvatskim braniteljima iz Domovinskog rata i članovima njihovih obitelji ( NN br. 121/17 ) uz prijavu na natječaj dužan je priložiti, osim dokaza o ispunjavanju traženih uvjeta iz natječaja, i sve potrebne dokaze iz članka 103. istog Zakona.   
Popis dokaza kojima se ostvaruje pravo na prednost prilikom zapošljavanja na temelju Zakona o hrvatskim braniteljima iz Domovinskog rata i članovima njihovih obitelji dostupan je na poveznici Ministarstva branitelja:  
<https://branitelji.gov.hr/zaposljavanje-843/843>.

Sukladno Zakonu o ravnopravnosti spolova (NN br. 82/08 i 69/17) na natječaj se mogu javiti osobe oba spola.

Kandidati koji se pozivaju na pravo prednosti pri zapošljavanju na temelju posebnih propisa, dužni su na to pravo se pozvati u prijavi na natječaj i priložiti dokumentaciju iz koje je vidljivo pravo na koje se pozivaju.

U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (NN 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje i navedenog projekta.

Rok za zaprimanje prijava kandidata je **8 dana** od dana objave natječaja na mrežnoj stranici i oglasnoj ploči Hrvatskog zavoda za zapošljavanje, te na mrežnoj stranici i oglasnoj ploči Osnovne škole Dvor.

Datum objave natječaja je 5. veljače 2025. godine.

U prijavi na natječaj kandidati su dužni navesti adresu odnosno e-mail adresu na koju će im biti dostavljena obavijest o datumu i vremenu procjene odnosno testiranja. Povjerenstvo će pozvati kandidate na vrednovanje prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole Dvor.

Prijave s dokazima o ispunjavanju uvjeta natječaja dostaviti na adresu škole: 

*OSNOVNA ŠKOLA DVOR*, Ante Brune Bušića 5**, 44 440 Dvor, s naznakom *„ za natječaj – voditelj/ica računovodstva“.***

Nepotpune i nepravodobne prijave neće se razmatrati.

O rezultatima natječaja kandidati će biti obaviješteni putem mrežne stranice škole:

www.os-dvor.skole.hr

*Klasa: 112-01/25-01/4*

*Urbroj: 2176-45-01-25-1*

*Dvor, 5. veljače 2025.*